คาดเงินบาทสัปดาห์หน้ากรอบ30.00-30.35
ศูนย์กสิกรฯคาดเงินบาทสัปดาห์หน้าเคลื่อนไหว กรอบ30.00-30.35บาท/ดอลลาร์ จับตาตัวเลขจีดีพีไตรมาสแรก&nbsp;
21 พ.ค. 2554

ศูนย์กสิกรฯคาดเงินบาทสัปดาห์หน้าเคลื่อนไหว กรอบ30.00-30.35บาท/ดอลลาร์ จับตาตัวเลขจีดีพีไตรมาสแรก  
ศูนย์วิจัยกสิกรไทย  คาดการณ์ แนวโน้มสัปดาห์ถัดไป (23-27 พ.ค. 2554) เงินบาทอาจเคลื่อนไหวในกรอบ 30.00-30.35 บาทต่อดอลลาร์ฯ โดยคงต้องจับตาข้อมูล GDP ของไทยประจำไตรมาส 1/2554 สถานการณ์การเมืองไทย สัญญาณการเข้าดูแลเสถียรภาพเงินบาทของธปท. ทิศทางการลงทุนในสินทรัพย์เสี่ยงที่จะเชื่อมโยงกับประเด็นความกังวลเกี่ยวกับการปรับโครงสร้างหนี้ของกรีซ ขณะที่ ข้อมูลเศรษฐกิจสหรัฐฯ ที่สำคัญประกอบด้วย ยอดสั่งซื้อสินค้าคงทน ยอดขายบ้านใหม่ ยอดทำสัญญาซื้อบ้านที่รอปิดการขาย รายได้-รายจ่ายส่วนบุคคล และดัชนีราคาการใช้จ่ายด้านการบริโภคส่วนบุคคลพื้นฐาน (Core PCE Price Index) เดือนเม.ย. ดัชนีความเชื่อมั่นผู้บริโภคเดือนพ.ค. ตัวเลข GDP (ทบทวนครั้งที่ 2) ประจำไตรมาส 1/2554 รวมถึงจำนวนผู้ขอรับสวัสดิการว่างงานรายสัปดาห์